CELEX: 22012D0192
Language: el
Date: 2012-10-26 00:00:00
Title: Απόφαση της Μεικτής Επιτροπής του ΕΟΧ αριθ. 192/2012, της 26ης Οκτωβρίου 2012 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

24.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 21/39
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 192/2012
   της 26ης Οκτωβρίου 2012
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής καλούμενη «η συμφωνία για τον EOX») και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 200/2012 της Επιτροπής, της 8ης Μαρτίου 2012, σχετικά με τον στόχο της Ένωσης για τη μείωση της Salmonella enteritidis και της Salmonella typhimurium σε σμήνη κοτόπουλων κρεατοπαραγωγής, όπως προβλέπεται στον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Ο εκτελεστικός κανονισμός (ΕΕ) αριθ. 233/2012 της Επιτροπής, της 16ης Μαρτίου 2012, για την εφαρμογή του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά την έγκριση του εθνικού τροποποιημένου προγράμματος για την καταπολέμηση της τρομώδους νόσου στη Δανία (2) πρέπει να ενσωματωθεί στη συμφωνία για τον ΕΟΧ.
            
         
               (3)
            
            
               Η εκτελεστική απόφαση 2011/825/ΕΕ της Επιτροπής, της 8ης Δεκεμβρίου 2011, για την τροποποίηση της απόφασης 2010/221/ΕΕ όσον αφορά εθνικά μέτρα με σκοπό την πρόληψη εισαγωγής ορισμένων νόσων υδρόβιων ζώων σε τμήματα της Ιρλανδίας, της Φινλανδίας και της Σουηδίας (3) πρέπει να ενσωματωθεί στη συμφωνία για τον ΕΟΧ.
            
         
               (4)
            
            
               Η εκτελεστική απόφαση 2012/111/ΕΕ της Επιτροπής, της 10ης Φεβρουαρίου 2012, για την τροποποίηση της απόφασης 2007/453/ΕΚ όσον αφορά την κατάσταση που επικρατεί στη Δανία και τον Παναμά ως προς τη ΣΕΒ (4) πρέπει να ενσωματωθεί στη συμφωνία για τον ΕΟΧ.
            
         
               (5)
            
            
               Ο κανονισμός (ΕΕ) αριθ. 200/2012 καταργεί τον κανονισμό (ΕΚ) αριθ. 646/2007 της Επιτροπής (5), ο οποίος έχει ενσωματωθεί στη συμφωνία για τον ΕΟΧ και πρέπει, συνεπώς, να διαγραφεί από αυτή.
            
         
               (6)
            
            
               Η παρούσα απόφαση αφορά νομοθεσία σχετικά με κτηνιατρικά θέματα. Η νομοθεσία σχετικά με κτηνιατρικά θέματα δεν εφαρμόζεται στο Λιχτενστάιν ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
            
         
               (7)
            
            
               Το παράρτημα Ι της συμφωνίας για τον ΕΟΧ πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο Ι του παραρτήματος Ι της συμφωνίας για τον ΕΟΧ τροποποιείται ως εξής:
   
               1)
            
            
               Στο σημείο 94 (απόφαση 2010/221/ΕΕ της Επιτροπής) του μέρους 4.2 προστίθεται η ακόλουθη περίπτωση:
               
                           «—
                        
                        
                           
                              32011 D 0825: Εκτελεστική απόφαση 2011/825/ΕΕ της Επιτροπής της 8ης Δεκεμβρίου 2011 (ΕΕ L 328 της 10.12.2011, σ. 53).».
                        
                     
         
               2)
            
            
               Το κείμενο του σημείου 47 [κανονισμός (ΕΚ) αριθ. 646/2007 της Επιτροπής] του μέρους 7.2 διαγράφεται.
            
         
               3)
            
            
               Στο σημείο 49 (απόφαση 2007/453/ΕΚ της Επιτροπής) του μέρους 7.2 προστίθεται η ακόλουθη περίπτωση:
               
                           «—
                        
                        
                           
                              32012 D 0111: Εκτελεστική απόφαση 2012/111/ΕΕ της Επιτροπής της 10ης Φεβρουαρίου 2012 (ΕΕ L 50 της 23.2.2012, σ. 49).».
                        
                     
         
               4)
            
            
               Μετά το σημείο 56 [εκτελεστικός κανονισμός (ΕΕ) αριθ. 931/2011 της Επιτροπής] του μέρους 7.2 εισάγονται τα ακόλουθα σημεία:
               
                           «57.
                        
                        
                           
                              32012 R 0200: Κανονισμός (ΕΕ) αριθ. 200/2012 της Επιτροπής, της 8ης Μαρτίου 2012, σχετικά με τον στόχο της Ένωσης για τη μείωση της Salmonella enteritidis και της Salmonella typhimurium σε σμήνη κοτόπουλων κρεατοπαραγωγής, όπως προβλέπεται στον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου (ΕΕ L 71 της 9.3.2012, σ. 31).
                        
                     
                           58.
                        
                        
                           
                              32012 R 0233: Εκτελεστικός κανονισμός (ΕΕ) αριθ. 233/2012 της Επιτροπής, της 16ης Μαρτίου 2012, για την εφαρμογή του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά την έγκριση του εθνικού τροποποιημένου προγράμματος για την καταπολέμηση της τρομώδους νόσου στη Δανία (ΕΕ L 78 της 17.3.2012, σ. 13).».
                        
                     
         Άρθρο 2
   Τα κείμενα του κανονισμού (ΕΕ) αριθ. 200/2012, του εκτελεστικού κανονισμού (ΕΕ) αριθ. 233/2012 και των εκτελεστικών αποφάσεων 2011/825/ΕΕ και 2012/111/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Νοεμβρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (6).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και το συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 26 Οκτωβρίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
         
      
   
   
      (1)  ΕΕ L 71 της 9.3.2012, σ. 31.
   
      (2)  ΕΕ L 78 της 17.3.2012, σ. 13.
   
      (3)  ΕΕ L 328 της 10.12.2011, σ. 53.
   
      (4)  ΕΕ L 50 της 23.2.2012, σ. 49.
   
      (5)  ΕΕ L 151 της 13.6.2007, σ. 21.
   
      (6)  Δεν έχουν αναφερθεί συνταγματικές απαιτήσεις.